康京和

康京和係南韓頭一位女性外交部長，2017年6月18號至2021年2月8號在任。

生平 
1977年喺韓國放送公社英文廣播做製作人兼播音員。雖然過唔到外交資格考試，但係喺1998年金大中政府時被特聘為外交部國際專家，跟住做金大中嘅口譯員。因為喺同美國總統比爾·克林頓嘅電話通譯時表現好，得到金大中信任。

2017年做聯合國秘書長古特雷斯嘅政策特別助理。古特雷斯評價康京和「有東方嘅謙遜同西方嘅實用」。

2017年5月21號，大韓民國總統文在寅提名佢做外交部長，5月23號康京和向聯合國辭職，6月18號就任外交部長。

任命過程中各界反應 
贊成任命：
 多數國民輿論
 慰安婦受害者
 外交人員
 前任同時任聯合國秘書長戈菲·安南、潘基文、古特雷斯
 人權組織

反對任命：
 三大在野黨自由韓國黨、國民之黨、正黨
 日本政府同輿論

學歷 
  畢業
 延世大學 政治外交學 畢業
 馬薩諸塞大學阿默斯特分校研究生院 傳媒學 畢業

履歷 
 韓國放送公社 英文廣播製作人兼播音員
 1994年至1998年 世宗大學 英語英文學教授
 1999年至2000年 部長助理室 助理
 2001年至2005年 大韓民國駐聯合國代表部 公使銜參贊
 2003年 聯合國婦女地位委員會CSW 議長
 2005年 外交通商部 國際組織局局長
 2006年9月 聯合國人權事務高級專員辦事處OHCHR 副高級專員
 2013年3月 聯合國人道事務協調廳OCHA 事務次長助理
 2016年10月 聯合國秘書長當選人交接委員會 會長
 2017年1月至2017年5月 聯合國秘書長政策特別助理
 2017年6月起 第38任外交部長

攷 

類:南韓外交部長
類:馬薩諸塞大學阿默斯特分校舊生
類:延世大學舊生
類:首爾人
京和